ಮುಂಗಾರಿನಲ್ಲಿ ಕಾಡುವ ನಿಮ್ಮ ಮುಖದ ಸಮಸ್ಯೆಗಳ ಬಗ್ಗೆ ಎಚ್ಚರವಹಿಸಿ...! ಮಳೆಗಾಲ ಅಂದ್ರೆ ಸಾಕು ಇದು ರೋಗಗಳ ಒಂದು ಸುಗ್ಗಿ ಎಂದು ಕರೆಯಬಹುದು. ಏಕೆಂದರೆ ಈ ಸಮಯದಲ್ಲಿ ಕಾಯಿಲೆಗಳು ಹೆಚ್ಚಾಗಿ ನಮ್ಮಲ್ಲಿ ಕಂಡು ಬರುತ್ತವೆ. ಏಕೆಂದರೆ ನಾವು ಹೆಚ್ಚು ನೀರನ್ನು ಮುಖಕ್ಕೆ ತಾಗಿಸಿಕೊಳ್ಳುತ್ತೇವೆ. ಇದು ಚರ್ಮಕ್ಕೆ ಸಂಬಂಧಿಸಿದ ಕಾಯಿಲೆಗಳಿಗೆ ಕಾರಣ ಆಗಬಹುದು. ಇದರಿಂದ ನಮ್ಮ ದೇಹದಲ್ಲಿ ಬ್ಯಾಕ್ಟೀರಿಯ ಶಿಲೀಂದ್ರಗಳು ವಾಸಿಸುವ ವಾತಾವರಣ ನಿರ್ಮಾಣವಾಗಬಹುದು. ಅದರಲ್ಲೂ ಮಳೆಗಾಲದಲ್ಲಿ ಚರ್ಮರೋಗಗಳಿಗೆ ತುತ್ತಾಗುವ ಅಪಾಯ ತುಂಬಾ ಹೆಚ್ಚಿರುತ್ತದೆ. ಈ ಮಳೆಗಾಲದಲ್ಲಿ ಕಾಡುವ ಕೆಲವೊಂದು ಚರ್ಮದ ಸಮಸ್ಯೆಗಳ ಕುರಿತು ಮಾಹಿತಿ ಮುಂದೆ ಓದಿ.. ಮಳೆಗಾಲದಲ್ಲಿ ಕೊಳಕು ನೀರು ಮತ್ತು ತೇವಾಂಶದಿಂದ ನಮ್ಮ ಚರ್ಮದ ರೋಗಗಳ ಅಪಾಯ ಹೆಚ್ಚಾಗುತ್ತವೆ. ಈ ಕಾರಣದಿಂದ ನಮ್ಮ ಮುಖದ ಮೇಲೆ ದದ್ದು ಕಾಣಿಸಿಕೊಳ್ಳಲು ಆರಂಭವಾಗುತ್ತದೆ. ಇದರಿಂದ ತುರಿಕೆ ಉಂಟಾಗುತ್ತದೆ ಈ ಸಮಯದಲ್ಲಿ ತುರಿಕೆಯಿಂದ ಉಗುರಿಗೆ ರಕ್ತ ಸೋಕಬಹುದು. ನಂತರ ಈ ತುರಿಕೆಯು ಮುಖದ ತುಂಬಾ ಹರಡಿಕೊಂಡು ಸೋಂಕು ಹೆಚ್ಚಾಗುವ ಸಂಭವವಿರುತ್ತದೆ. ಆದ್ದರಿಂದ ಮಳೆಗಾಲದಲ್ಲಿ ಚರ್ಮ ಅಥವಾ ದೇಹದ ಮೇಲೆ ತೇವಾಂಶ ಹೆಚ್ಚು ಇರಲು ಬಿಡದಿರುವುದು ಉತ್ತಮ. ಮಳೆಗಾಲದಲ್ಲಿ ಕೆಲವು ಶಿಲೀಂದ್ರಗಳ ಸೋಂಕು ಬಹಳ ಬೇಗ ಹರಡುತ್ತದೆ. ವಿಶೇಷವಾಗಿ ಮಧುಮೇಹ ಹೊಂದಿರುವ ರೋಗಿಗಳಿಗೆ ಇದು ಹೆಚ್ಚು ಕಾಡುತ್ತದೆ. ಅದು ಫಂಗಲ್ ನಂತಹ ಸೋಂಕಿನಿAದ ಅನೇಕ ಸಮಸ್ಯೆಗಳು ಆರಂಭವಾಗುತ್ತದೆ ದೇಹದ ಮೇಲಿನ ತೇವಾಂಶದ ಕಾರಣದಿಂದ ದೇಹದಲ್ಲಿ ರಿಂಗ್ ಮಾರ್ಕ್ ಉಂಟಾಗುತ್ತದೆ. ಇದು ನಮ್ಮ ದೇಹವನ್ನು ಹೆಚ್ಚು ತುರಿಕೆ ಬರುವಂತೆ ಮಾಡುತ್ತದೆ. ಇದಕ್ಕೆ ಮುಖ್ಯ ಕಾರಣ ನಮ್ಮ ದೇಹದಲ್ಲಿ ಅಥವಾ ಚರ್ಮದ ಮೇಲೆ ನಿಂತಿರುವ ತೇವಾಂಶ. ಈ ಕಾಯಿಲೆಗಳನ್ನು ತಡೆಗಟ್ಟಲು ಹಲವು ಮಾರ್ಗಗಳಿವೆ: ಮಳೆಗಾಲದಲ್ಲಿ ಈ ಸೋಂಕುಗಳನ್ನು ತಡೆಯಲು ಆದಷ್ಟು ಪೂರ್ಣ ಪ್ರಮಾಣದ ಬಟ್ಟೆಯನ್ನು ಹಾಕಬೇಕು ಏಕೆಂದರೆ ದೇಹದ ತ್ವಚೆಯ ಭಾಗದಲ್ಲಿ ಬ್ಯಾಕ್ಟೀರಿಯಗಳು ಹೆಚ್ಚಿರುವ ಸಂಭವವಿರುತ್ತದೆ. ಆದಷ್ಟು ನಮ್ಮ ಮುಖ ಮತ್ತು ಕೈಕಾಲುಗಳನ್ನು ಒಳ್ಳೆಯ ನೀರಿನಿಂದ ತೊಳೆದುಕೊಳ್ಳಬೇಕು ಇದು ಚರ್ಮದಲ್ಲಿರುವ ತೇವಾಂಶವನ್ನು ಸೃಷ್ಟಿಸುವುದಿಲ್ಲ. ಇದು ಸೋಂಕನ್ನು ತಡೆಗಟ್ಟುತ್ತದೆ. ಮಳೆಗಾಲದಲ್ಲಿ ನಾವು ಹೆಚ್ಚು ನೀರನ್ನು ಕುಡಿಯಲು ಪ್ರಯತ್ನಿಸಬೇಕು. ಏಕೆಂದರೆ ಹೆಚ್ಚು ನೀರು ಕುಡಿಯುವುದರಿಂದ ಮೂತ್ರ ಹೆಚ್ಚು ದೇಹದಿಂದ ಹೊರಗೆ ಹೋದಷ್ಟು ಕೊಳೆಯು ಹಾಗೆ ಹೊರಗೆ ಹೋಗುತ್ತದೆ. ಈ ಕಾರಣದಿಂದ ದೇಹದಲ್ಲಿ ನೀರಿನ ಅಂಶ ಹೆಚ್ಚಾಗಿರಬೇಕು. ನಮ್ಮ ದೇಹದ ಯಾವುದೇ ಭಾಗದಲ್ಲೂ ನೀರಿನ ಅಂಶವು ಹೆಚ್ಚು ಕಾಲ ನಿಲ್ಲದಂತೆ ನೋಡಿಕೊಳ್ಳಬೇಕು. ಒಣ ಬಟ್ಟೆಯಿಂದ ತೇವಾಂಶವನ್ನು ಒರಸಿ ತೆಗೆಯಬೇಕು. ನಾವು ಮಳೆಯಲ್ಲಿ ನೆನೆಯುವುದನ್ನು ತಡೆಯಬೇಕು. ಇಷ್ಟೆಲ್ಲಾ ಮಾಡುವುದರಿಂದ ನಮ್ಮ ತ್ವಚೆಯನ್ನು ಸೋಂಕಿನಿAದ ರಕ್ಷಿಸಿಕೊಳ್ಳಬಹುದು.